เหนื่อย
ไม่ว่ารัฐบาลไหนมา จะต้องอุ้มสินค้าเกษตร ซึ่งเกี่ยวข้องในความรับผิดชอบของธนาคารเพื่อการเกษตรและสหกรณ์การเกษตร (ธ.ก.ส.) โดยตรง ทำให้ ธ.ก.ส.รับเละมาหลายโครงการ แต่ไม่ต้องห่วงถ้าขาดทุนมาก รัฐบาลก็จะตั้งงบประมาณมาชดเชยให้ หรือไม่ก็เพิ่มทุนซะก็สิ้นเรื่อง
26 ก.ค. 2555

ไม่ว่ารัฐบาลไหนมา จะต้องอุ้มสินค้าเกษตร ซึ่งเกี่ยวข้องในความรับผิดชอบของธนาคารเพื่อการเกษตรและสหกรณ์การเกษตร (ธ.ก.ส.) โดยตรง ทำให้ ธ.ก.ส.รับเละมาหลายโครงการ แต่ไม่ต้องห่วงถ้าขาดทุนมาก รัฐบาลก็จะตั้งงบประมาณมาชดเชยให้ หรือไม่ก็เพิ่มทุนซะก็สิ้นเรื่อง
แต่การขอเพิ่มทุนจดทะเบียน 1 หมื่นล้านบาทรอบนี้ ลักษณ์ วจนานวัช ผู้จัดการ ธ.ก.ส. งานเข้าอย่างหนักจากโครงการรับจำนำข้าวของรัฐบาลยิ่งลักษณ์
คุณลักษณ์เป็นคนแรกที่หลุดปากออกมา ว่าโครงนี้จะเกิดความเสียหายไม่น้อยกว่า 2 หมื่นล้านบาท ก็โดนรัฐบาลดุไปรอบ ไปให้ข้อมูลกรรมาธิการว่าเป็นห่วงการระบายข้าวไม่ดี จะทำให้ธนาคารไม่มีสภาพคล่องจำนำข้าวรอบใหม่ ก็โดนกระทรวงพาณิชย์ต่อว่า
พอขอคลังเพิ่มทุน ก็โดนตีความว่าจะเอาเงินไปโปะความเสียหายจากโครงการจำนำข้าวของรัฐบาล 
ฉะนั้น ไม่ว่าจะกระดิกตัวทำอะไรเป็นโดนไปหมด แต่พนักงานให้กำลังใจ เพราะเป็นฝ่ายปฏิบัติต้องทำตามนโยบายประชานิยมก็เหนื่อยอย่างนี้แหละ